פרס מנכ"ל עיריית ירושלים הוענק לעובדים מצטיינים - ערוץ 7
ראשיכל החדשותכלכלהפרס מנכ"ל עיריית ירושלים הוענק לעובדים מצטיינים
פרס מנכ"ל עיריית ירושלים הוענק לעובדים מצטיינים
ראש העיר משה ליאון ומנכ"ל העירייה איציק לארי העניקו את פרס מנכ"ל העירייה לעובדים מצטיינים.
אלירן אהרון , ו' בניסן תשע"ט 11/04/19 18:23
נבחרת עירונית
ראש העיר ירושלים משה ליאון ומנכ"ל העירייה איציק לארי העניקו הבוקר (חמישי) את פרס מנכ"ל העירייה למצוינות.
במסגרת המאמץ לקדם את נושא איכות השירות ושאיפת הארגון למצוינות, מעודדת העירייה גישה שמטרתה שיפור איכות השירות הניתן לתושבי העיר תוך התייעלות ומועילות.
פרס המנכ"ל למצוינות מוענק פעמיים בשנה, במסגרתו מקבלים עובדי עירייה מצטיינים, המהווים דוגמא, פרס כספי ותעודת הוקרה על עבודתם.
השנה נבחרו העובדים: בובי אנצ'לוביץ - מפקח מערך הסעות במינהל חינוך, שירה לוי - עוזרת בכירה, באגף היועץ המשפטי, אסף מחלב - מנהל תחום לוגיסטיקה ורכש במינהל הכללי, רחל אשר הרוש - ראש צוות במינהל תכנון, אורלי בן ברון - עוזרת מנהלת האגף, מינהל עירוני ומשאבי אנוש, שני מור -פקח רב תכליתי במינהל תפעול, דפנה אילוז - חשבת שכר במינהל הכספי, יהודה מולד - כלכלן בכיר במינהל קהילה, פוואז אבו טעא - מרכז יחידה במינהל תרבות ופנאי, צ'קול מולוגוטה - אב בית ומנהל עבודה במינהל תרבות ופנאי, מוחמד אבו דלו - ראש צוות רישוי עסקים במינהל פיתוח, צוות פינוי אשפה נפת מזרח ממינהל תפעול, צוות מחלקת שירות ופניות ציבור במינהל תפעול.
''מדובר בעובדים שתודעת השירות שלהם גבוהה, מסורים, חרוצים, מקצועיים, אכפתיים, שחקני נשמה, המהווים דוגמא והשראה גדולה להגדלת ראש ועשייה, לטובת השירות לתושב", נמסר מעיריית ירושלים.
ראש העיר ליאון אמר "אני מאושר לעמוד פה היום ולהעניק תעודות הצטיינות לעובדים המסורים, בעיקר כי מגיע להם; העבודה הקשה של כולנו נראית כלפי חוץ. תמיד יש במה ואיפה להשתפר ותמיד יהיו ביקורות ולכן אנחנו נמשיך לבדוק את עצמינו ולדייק את עבודתנו ככל שניתן. אני גאה בכם ושמח לעמוד בראשות העיר היפה והמיוחדת ביותר בעולם, בירתנו הנצחית - ירושלים".
מנכ''ל העירייה לארי אמר כי "בסיומו של תהליך מיון ארוך נבחרו העובדים המצטיינים של עיריית ירושלים. תהליך המיון היה קשה מאוד אך משמח. שמחתי לראות שישנם כל כך הרבה עובדים שראויים להערכה, שעובדים לילות כימים למען תושבי העיר. נבחרת עיריית ירושלים היא נבחרת משובחת ונפלאה וכולם כאחד ראויים להערכה".
תיוג:ירושלים, עיריית ירושלים, משה ליאון, איציק לארי